Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 112/12/8803	Košice II, 3.12.2014
EEČ : 2-64-522-2014

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 2 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Košice II
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX II zo dňa 28.5.2012, spisová značka 3 Pv 112/12/8803, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
d¨ľa 09.02.2012 v čase okolo 13.50 hod v Košiciach na ul. Moldavskej na parkovisku pred OC Lidl bol kontrolovaný hliadkou OKP, ktorej dobrovoľne vydal textilnú kapsičku zn. Fox, bielej farby s obsahom sušeného rastlinného materiálu rodu konope (Canabis sativa) o celkovej hmotnosti 5,18 g zabalenej v pokrčenom novinovom papieri o rozmere cca 16x10 cm v celkovom množstve predstavujúcom podľa judikovanej praxe a rozhodnutí súdov 10,6 obvkyle jendorázových dávok, pričom rastliny rodu canabis (konopa) sú uvedené v I. skupine omamných látok v zozname omamných a psychotropných látok uvedených v Zákone č. 13/2004 Z.z. a svojim úmyselným konaním tak neoprávnene prechovával po akúkoľvek dobu omamnú a psychotropnú látku a 1 ks drvičky na tabak čiernej farby s pokerovým motívom, na ktorej bola znaleckým skúmaním zistená prítomnosť tetrahydrokanabinolu účinnej látky rastliny konope.

Uznesením prokurátora Okresnej prokuratúry XXXXX II zo dňa 28.5.2012, spisová značka 3 Pv 112/12/8803, bola určená obvinenému skúšobná doba v trvaní 24 mesiacov.
Odôvodnenie:
XXXXX prokuratúry XXXXX II uznesením sp. zn. 3 Pv 112/12 zo d¨ľa 28.05.2012  podľa § 216 ods. 1 písm. a/, písm. b/, písm. c/ Trestného poriadku podmienečne zastavil trestné stíhanie proti obvinenému XXXXX pre prečin 
nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 ods. 2 Trestného zákona na tom skutkovom základe, že:

-  d¨ľa 09.02.2012 v čase okolo 13.50 hod v Košiciach na ul. Moldavskej na parkovisku pred OC Lidl bol kontrolovaný hliadkou OKP, ktorej dobrovoľne vydal textilnú kapsičku zn. Fox, bielej farby s obsahom sušeného rastlinného materiálu rodu konope (Canabis sativa) o celkovej hmotnosti 5,18 g zabalenej v pokrčenom novinovom papieri o rozmere cca 16x10 cm v celkovom množstve predstavujúcom podľa judikovanej praxe a rozhodnutí súdov 10,6 obvkyle jendorázových dávok, pričom rastliny rodu canabis (konopa) sú uvedené v I. skupine omamných látok v zozname omamných a psychotropných látok uvedených v Zákone č. 13/2004 Z.z. a svojim úmyselným konaním tak neoprávnene prechovával po akúkoľvek dobu omamnú a psychotropnú látku a 1 ks drvičky na tabak čiernej farby s pokerovým motívom, na ktorej bola znaleckým skúmaním zistená prítomnosť tetrahydrokanabinolu účinnej látky rastliny konope.

Pri rozhodovaní o podmienečnom zastavení trestného stíhania  bola obvinenému podľa § 216 ods. 2 Trestného poriadku určená skúšobná doba v trvaní 24 (dvadsaťštyri) mesiacov.

Uznesenie o podmienečnom zastavení trestného stíhania nadobudlo právoplatnosť d¨ľa 12.06.2012, skúšobná doba takto uplynula d¨ľa  12.06.2014.

Po uplynutí skúšobnej doby boli k osobe obvineného zabezpečené správy z Okresného riaditeľstva PZ v Košiciach, Miestneho úradu XXXXX - Juh, bol zabezpečený výpis z ústrednej evidencie priestupkov z Okresného úradu v Košiciach. Podobne bol zabezpečený aktuálny výpis z registra trestov. Zo zabezpečených správ a podkladov je zrejmé, že obvinený XXXXX po právoplatnosti uznesenia  o podmienečnom zastavení trestného stíhania  nebol postihnutý za priestupok, trestný stíhaný a ani právoplatne odsúdený za žiadny iný trestný čin.

Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším určeným obmedzeniam, rozhodne prokurátor, že sa obvinený osvedčil. Inak rozhodne, a to aj  počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Podľa § 217 ods. 2 Trestného poriadku, ak do dvoch rokov od uplynutia skúšobnej doby nebolo vydané rozhodnutie podľa odseku 1 bez  zavinenia obvineného, má sa za to, že sa osvedčil.

Podľa § 217 ods. 4 Trestného poriadku, právoplatnosťou uznesenia o tom, že sa obvinený osvedčil alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods.1 písm. e/ Trestného poriadku.

U obvineného boli splnené všetky podmienky podľa § 217 ods.  1 Trestného poriadku, preto som rozhodla tak, ako je uvedené  vo výroku tohto uznesenia. 

Poučenie:
Proti tomuto uzneseniu môžu obvinený a poškodený podať sťažnosť, ktorá má odkladný účinok (§ 217 odsek 3 Trestného poriadku). Sťažnosť sa podáva u orgánu, proti ktorého uzneseniu smeruje, a to do troch dní od oznámenia uznesenia (§ 87 odsek 1 Trestného poriadku).

JUDr. Michaela Semanová
prokurátorka